|  |  |
| --- | --- |
| Møde den 28. februar 2023  Lokale: 1525-626  Tidspunkt: 14.00-16.00  Board of Studies of Natural Sciences  **Medlemmer**:  **Niels Lauritzen**  **Birgit Olesen**  **Aurelien Romain Dantan**  **Marianne Graves Petersen**  **Thomas Ulrich**  **Ove Christiansen**  **Hans Brüner Dein**  **Nina Hauvgaard Degn**  **Malene Siri Berg Jacobsen**  **Freja Hyllekvist Pedersen**  **Hans Christian Hansen** | Dagsorden  Møde 1-2023  BSNS |

Fra studieadministrationen: Bente Mattsson (ref.); studenterstudievejleder Lasse Desdorf

Fra studieledelsen: Trolle René Linderoth

**1. Godkendelse af dagsorden**

**2. Introduktion til Course Catalogue Editor v. Bjørg Brink Dalgaard.**

Studieadministrationen introducerer den nye editor (CCE) til kursusrevision m.v. som studienævnets medlemmer skal anvende i denne runde til kurserne fra Institut for Datalogi og i næste runde til alle uddannelser. Det er hensigtsmæssigt at medbringe egen pc til mødet.

Bjørg præsenterede CCE og hvordan studienævnet får præsenteret de relevante kurser, som skal behandles på næste studienævnsmøde. Senere vil der komme introduktion af systemet til UA og til kursusansvarlige.

**3. Calculus-kurser v. Andreas Basse O’Connor**

Studienævnet skal drøfte de reviderede kursusbeskrivelser vedr. Calculus-kurserne. Drøftelsen er også led i drøftelsen af anvendelse af støttefag. (bilag 4 og bilag 5)

Studienævnet havde inviteret Andreas Basse O’Connor (AB)var inviteret til at fremlægge sine overvejelser omkring revision af Calculus-kurserne – især fordi han gerne vil ændre eksamensformen og samtidig har mange tanker om hvordan kurserne bliver relevante for de studerende og hvordan de studerende motiveres bedst muligt.

AB gennemgik kursernes indhold og mål og hvordan en typisk uge ser ud. Der er fokus på, at studentermassen har ændret sig, og det er en anden matematik-tilgang, de har med sig fra gymnasierne, hvor man i højere grad har fokus at anvende beregningsprogrammer.

Med den nye eksamensform, som foreslås, ønsker man at sætte et øget fokus på indlæring af den mere grundlæggende matematik – uden anvendelse af hjælpeprogrammer. Derfor foreslås en todelt eksamensform: En del uden hjælpeprogrammer og en del med hjælpeprogrammer.

AB gennemgik endvidere de forsøg, der tidligere har været mht. at øge motivationen. Tidligere har der været stort fokus på at gøre matematikken relevant inden for selve uddannelsesområdet – men det har vist sig at være uhensigtsmæssigt for de studerende. Det virker som et dobbelt pres, at matematikopgaverne i sig selv er vanskelige og samtidig er sat i en fagfaglig ramme f.eks. biologi, hvor også biologien er vanskelig.

Man havde derfor nu igangsat forsøg, hvor man præsenterer det fagfaglige element mere overordnet i videoform.

Det foreslås også at øge antallet af forelæsningstimer, efter et ønske fra de studerende.

Efterfølgende var der en drøftelse i studienævnet, hvor en række problemstillinger omkring motivation, samarbejde mellem matematik og de øvrige uddannelser, og anvendelse af hjælpemidler blev drøftet. Der blev også udtrykt en vis bekymring for, hvordan ændringerne vil påvirke de nye årgange af studerende.

Der er et ønske om øget samarbejde omkring Calculus, og der var bl.a. fra de studerende stor tilslutning til, at man øger elementet af basislæring.

Afslutningsvis godkendte nævnet de fremsendte kursusbeskrivelsers nye eksamensformer.

**4. Ændring af rammer for dispensation i forbindelse med barsel v. BM**

Indstilling vedr. barsel fremsendes til SN. (bilag eftersendes)

BM redegjort kort for, at man i sagsteamet indretter dispensationer i forbindelse med barsel i forhold til de nye regler for SU-barselsklip.

Studienævnet godkendte det fremsendte jf. sagsfremstillingen.

**5. Eventuelt**

BO ønskede, at det bliver tydeligere på studieportalerne, hvordan maksimal studietid kan og må udnyttes.

BO ønske at der bliver oprettet sidefagskontrakter for studerende uden for NAT.